[{"text_idx": "#000000", "text": "Riigikogu ka\u0308sitles olukorda eesti keele o\u0303petamises muukeelsetes koolides"}, {"text_idx": "#000004", "text": "Riigikogus oli ta\u0308na eesti keele o\u0303ppe arengu probleemkomisjoni algatatud olulise ta\u0308htsusega riikliku ku\u0308simuse \u201eOlukord eesti keele o\u0303petamisel muukeelsetes koolides (eesti keele o\u0303ppe arengu probleemkomisjoni kogemuse la\u0308bi)\u201c arutelu."}, {"text_idx": "#000005", "text": "Tallinna U\u0308likooli haridusteaduste instituudi kasvatusteaduste dotsent Tiiu Kuurme ro\u0303hutas, et keeleo\u0303pe ei seisne u\u0308ksnes tehnoloogiates. \u201eKu\u0308simus on ka kollektiivses kogemuses, vo\u0303iks o\u0308elda ka kollektiivsetes traumakogemustes, hoiakutes ja loomulikult vaikimisi kodude traditsioonis,\u201c so\u0303nas ta. Kasvatusteadlase so\u0303nul vo\u0303ib ta\u0308na o\u0308elda, et meid on saatnud edulugu. \u201eMeil ei ole vastasseise vene ja eesti kogukonna vahel. Paljud vene inimesed soovivad o\u0303ppida eesti keelt ja ja\u0308rjest rohkem soovivad vene vanemad panna oma lapsi eestikeelsesse kooli,\u201c ra\u0308a\u0308kis ta. \u201eSamas on sa\u0308ilinud eestlaskonnas ometi ohutunne kestmaja\u0308a\u0308mise pa\u0308rast. Mureks on status quo eesti keele oskamises,\u201c lisas ta."}, {"text_idx": "#000006", "text": "Kuurme peatus ettekandes pikemalt RITA-ra\u0308nde projektil ja selle u\u0308htse Eesti kooli mudelitel. Seejuures to\u0303statas kasvatusteaduste dotsent ku\u0308simuse eestluse va\u0308ljavaadetest ja sa\u0308ilimisest."}, {"text_idx": "#000008", "text": "Tartu U\u0308likooli eesti keele (vo\u0303o\u0303rkeelena) professor Birute Klaas-Lang ko\u0303neles eesti keele teise keelena o\u0303petajate ettevalmistusest ning ootustest ja vajadustest o\u0303petajakoolituse muutmiseks."}, {"text_idx": "#000009", "text": "Professori so\u0303nul on vene noorte eesti keele oskus viimase kahe aastaga, eriti aga pandeemiaga, muutunud halvemaks. Ta ma\u0308rkis, et kui 2020. aastal oli eesti keel teise keelena riigieksami keskmine tulemus 67,8 punkti, siis ka\u0308esolevaks aastaks langes see 63,5 punktini. \u201eMul on va\u0308ga kurb meel meie noorte pa\u0308rast. Gu\u0308mnaasiumi lo\u0303petavad noored, kes tegelikult ei ole valmis selleks, et edasi o\u0303ppida eesti keeles, ja kes ei ole valmis ka selleks, et kusagil mujal peale venekeelse keskkonna to\u0308o\u0308d leida,\u201c ra\u0308a\u0308kis Klaas-Lang."}, {"text_idx": "#000010", "text": "Murekohana to\u0303i ta esile asjaolu, et Eesti po\u0303hikoolis on o\u0303ppekeel kohaliku omavalitsuse valida \u2013 kui kohalik omavalitsus otsustab, vo\u0303ib see olla vene keel. Seejuures to\u0303i professor positiivse na\u0308itena La\u0308ti, kus 1. klassist on kasutusel kolm kakskeelse hariduse mudelit, 7. klassist alates toimub o\u0303ppeto\u0308o\u0308 praktiliselt la\u0308ti keeles ja gu\u0308mnaasiumis ta\u0308ielikult riigikeeles."}, {"text_idx": "#000014", "text": "Eesti keele o\u0303ppe arengu probleemkomisjoni esimees Mihhail Stalnuhhin vo\u0303ttis ettekandes kokku probleemkomisjoni tehtud ja\u0308reldused ja peatus keelepoliitilistel kitsaskohtadel."}, {"text_idx": "#000016", "text": "Stalnuhhin to\u0303i esile kolm peamist eesti keele o\u0303petamisega seotud kitsaskohta: o\u0303ppematerjalide kvaliteet, u\u0308htse metoodika puudumine ja eesti keel teise keelena o\u0303petajate ettevalmistus."}, {"text_idx": "#000017", "text": "Ta tutvustas ka probleemkomisjoni ettepanekuid, mis aitaksid eesti keele o\u0303pet muukeelses koolis parendada. Probleemkomisjoni hinnangul on vaja luua kompetentsetest spetsialistidest to\u0308o\u0308grupid metoodikate, o\u0303ppevahendite ja muu sellise loomiseks. Samuti tuleks Stalnuhhini so\u0303nul tagada riigikontroll o\u0303ppevahendite kvaliteedi u\u0308le ja vo\u0303tta kasutusele erakorralised meetmed eesti keele o\u0303petajate ettevalmistamiseks."}, {"text_idx": "#000018", "text": "Koosto\u0308o\u0308s u\u0308likoolidega tuleks komisjoni arvates va\u0308lja to\u0308o\u0308tada o\u0303ppekavad \u201eEesti keele o\u0303petaja muukeelses koolis\u201c ja kindlustada neile riigitellimus riigile vajalikus ulatuses. Viimaks tuleks komisjoni hinnangul kiiremas korras moodustada ekspertidest, praktikutest ja poliitikutest koosnev kompetentsikoda, mis vastutaks ettepanekute realiseerimise eest ja to\u0308o\u0308taks avalikult."}, {"text_idx": "#000027", "text": "Infotunnis ra\u0308a\u0308giti valitsuse ja pankade vahel so\u0303lmitud kokkuleppest"}, {"text_idx": "#000036", "text": "Rahvusballeti uus esitantsija on Anna Roberta"}, {"text_idx": "#000037", "text": "President Karis: Eesti on alati seisnud u\u0308histel reeglitel ja rahvusvahelisel o\u0303igusel tugineva maailmakorra eest"}, {"text_idx": "#000042", "text": "Riigikogu erakorralisel istungja\u0308rgul ei osutunud Alar Karis valituks presidendivalimise esimeses voorus"}]